רשות המסים בישראל 
מכרז פומבי מס' 3/2012 - למתן שירותי יעוץ אסטרטגי תדמיתי

1. רשות המסים בישראל (להלן: "המזמין" או "הרשות") יוצאת במכרז פומבי 
        מס'  3/2012  לקבלת הצעות למתן שירותי יעוץ אסטרטגי תדמיתי (להלן: "המכרז").
2.	   ההתקשרות היא לתקופה של שנה אחת. הרשות שומרת לעצמה, בכפוף לאישור ועדת הפטור שבחשב הכללי, את הזכות להאריך את ההתקשרות לתקופות נוספות בנות עד שנה אחת ולא יותר משלוש שנים בסך הכול מיום חתימה על ההסכם להלן ובהתאם להוראות חוק חובת מכרזים, התקנות על פיו, הוראות התכ"ם, ובכפוף לקיום תקציב.
3.	   על המציע לצרף להצעתו את המסמכים הבאים כתנאי להשתתפותו במכרז:
3.1	מלוא האישורים לפי חוק עסקאות גופים ציבוריים, התשל"ו - 1976 .
3.2	אישור עדכני על רישום במרשם המתנהל עפ"י דין לגבי תאגידים מסוגו של המציע ואישור עו"ד.
3.3	תצהיר שלו או של מנהלו, מאומת בפני  עורך דין, כי לא מתנהלות תביעות נגד המציע והוא אינו נמצא בהליכי פשיטת רגל ו/או פירוק שעלולים לפגוע בתפקודו ככל שיזכה במכרז.
3.4	ערבות בנקאית או ערבות של חברת ביטוח ישראלית על סך של 10,000 ₪ . הערבות תהיה בתוקף עד ליום  10.11.2012.
3.5	אישור מרואה חשבון על עמידה בדרישות לתשלומים סוציאליים ובשכר מינימום לעובדים. 
3.6	צילום שובר התשלום לרכישת מסמכי המכרז.

4.	על המציע להציג את איש המקצוע שהוא מציע לביצוע השירותים (להלן:"נותן השירותים בפועל") שייבחן במסגרת מכרז זה.  על המציע/ נותן השירותים בפועל המוצע בהצעה  לעמוד בתנאי הסף המפורטים להלן:  
4.1	לנותן השירותים ניסיון בפועל של 4 שנים לפחות במהלך 10 השנים האחרונות שקדמו למועד האחרון להגשת הצעות למכרז זה, במתן שירותי יחסי ציבור וגיבוש אסטרטגיה תדמיתית ותקשורתית.
4.2	למציע ניסיון מוכח במתן שירותי יחסי ציבור וגיבוש אסטרטגיה תדמיתית ותקשורתית. עבור שני לקוחות לפחות, שהינם גופים ציבוריים בעלי אופי כלכלי ו/או גופים מסחריים . 
4.3	על המציע להציג רשימה של לפחות 2  לקוחות המוכיחים את היכולות והניסיון כהגדרתם בסעיפים  4.1 ו- 4.2, לעיל. על המציע לצרף להצעתו שמות ומספרי טלפון של אנשי קשר בגופים להם נתן השירותים כאמור.
4.4	המזמין שומר על זכותו לדרוש מהמציעים להציג בפניו מסמכים נוספים להוכחתם ניסיונם כל שיידרש ועל פי שיקול דעתו הבלעדי.
5.	על המציע לעמוד בכל תנאי הסף הנוספים ובמלוא הדרישות כמפורט במכרז.
6.	

את מסמכי המכרז ניתן לקבל בהנהלת רשות המסים בישראל - רח' בנק ישראל 5 ירושלים, בקומה 3 חדר 3547 אצל גב' רות סיני . ניתן לקבל את מסמכי המכרז החל מיום 13.5.2012 ועד ליום 30.5.2012 בימי א' עד ה' בין השעות 8:00 – 15:00.
 ניתן לפנות בשאלות הבהרה בכתב בלבד לרשות המסים בישראל - רח'  בנק ישראל 5 ירושלים לידי גב' עידית לב - זרחיה או לכתובת דוא"ל: doveret@taxes.mof.gov.il ניתן גם לפנות בפקס' מספר  02-6664112 עד ליום 20.5.2012 בשעה 15:00.
שאלות הבהרה שיגיעו למזמין לאחר תאריך זה, או שיופנו בדרך אחרת, לא ייענו. שאלות ניתן להגיש רק לאחר רכישת מסמכי המכרז. כל השאלות והתשובות להן יפורסמו באתר האינטרנט של המזמין ובאתר האינטרנט הממשלתי באמצעות מערכת מנוף ירוכזו ויופצו לכל רוכשי המכרז. 
       מסמכי המכרז יימסרו למציע אשר יציג העתק משובר תשלום ע"ס 500 ₪ שלא יוחזרו,      
       אשר ישולמו לפקודת המזמין חשבון מספר 0-05005-5 של בנק הדואר ברחבי הארץ.
7.   את ההצעות יש להכניס לתיבת המכרזים הנמצאת במשרדי המזמין, הנהלת רשות המסים     
        בישראל בנין ג'נרי רח' בנק ישראל 5 קומה 3 ליד חדר 3531 ירושלים עד לתאריך  3.6.2012  
        בשעה 13:00. ההצעה תוגש במעטפה חתומה וסגורה בשני עותקים. על גבי המעטפה יש לציין 
        את שם המכרז ומספרו בלבד.
8.	המזמין אינו חייב לקבל את ההצעה הזולה ביותר או כל הצעה שהיא. המזמין שומר על זכותו לבקש הבהרות מהמציעים. המזמין לא יתחשב בכל הצעה שהיא בלתי סבירה או חסרה או שאינה עונה על דרישות הסף במכרז. המזמין רשאי לא לקבל אף אחת מההצעות שיוגשו ו/או לבטל את המכרז. המזמין שומר על זכותו לבחור כשיר ראשון וכשיר שני. 
9.	הזוכה במכרז יידרש לחתום על הסכם במתכונת ההסכם המצורף למסמכי המכרז.
10.	ניתן לעיין במסמכי המכרז באתר האינטרנט שכתובתו                          WWW.MOF.GOV.IL/TAXES
11.	בסתירה בין הוראות פנייה זו לבין הוראות מסמכי המכרז, מסמכי המכרז יגברו.